IEPIRKUMA
“Darbinieku veselības apdrošināšanas polišu iegāde”
NOLIKUMS
(iepirkuma identifikācijas Nr. KN 2024/5)
Pasūtītājs: Sabiedrība ar ierobežotu atbildību “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv  (turpmāk – Pasūtītājs). 
Kontaktpersona: par nolikumu -  projekta vadītāja asistents Ilgonis Leišavnieks, tālr.: 29296907, e-pasts: ilgonis@kekavasnami.lv 
Iepirkumu procedūru veic ar Pasūtītāja SIA „Ķekavas nami” 2024. gada 15.janvāra valdes sēdes protokola Nr.2-2024 2.punktu apstiprināta Iepirkuma komisija (turpmāk – Iepirkuma komisija). 
Iepirkuma nolikums apstiprināts iepirkumu komisijas 2024.gada 5.decembra sēdē. 

1. Iepirkuma priekšmets
1.1. Iepirkuma priekšmets: Darbinieku veselības apdrošināšanas polišu iegāde atbilstoši tehniskajā specifikācijā ietvertajām prasībām (1.pielikums).
1.2. Pakalpojuma CPV kods: 66512200–4 “Veselības apdrošināšanas pakalpojumi” .
1.3. Pretendents var iesniegt vienu piedāvājumu par visu iepirkuma priekšmeta apjomu kopumā. Piedāvājuma varianti nav paredzēti.
1.4. Piemērojamā iepirkuma procedūras metode: iepirkums, kas tiek rīkots saskaņā ar Publisko iepirkumu likuma (turpmāk tekstā – PIL) 9.panta noteiktajā kārtībā. Pretrunu gadījumā starp Iepirkuma nolikumā noteikto un PIL noteikto, noteicošais būs PIL.
1.5. Paredzamā līguma izpildes vieta ir Latvijas Republika. Līgumā paredzēto darbu izpildes termiņš ir 12 mēneši no līguma spēkā stāšanās brīža, 24 stundas diennaktī, 7 dienas nedēļā.
2. Piedāvājuma iesniegšanas kārtība
2.1. Piedāvājumi jāiesniedz EIS e-konkursu apakšsistēmā. Piedāvājumu atvēršanas termiņš norādīts Pircēja profilā  un Iepirkumu uzraudzības biroja publicētajā paziņojumā.
2.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma prasībām un netiks vērtēti.
2.3. Piedāvājums jāiesniedz elektroniski EIS e-konkursu apakšsistēmā, ievērojot šādas izvēles iespējas:
2.3.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās formas;
2.3.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formātā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām);
2.3.3. Elektroniski (PDF formas veidā) sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā dokumenta atvēršanas un nolasīšanas iespējām).
3. Piedāvājumu noformēšanas prasības
3.1. Pretendenta piedāvājums sastāv no pieteikuma dalībai iepirkumā, tehniskā un finanšu piedāvājuma, dokumentiem, kas apliecina atbilstību pretendentu atlases prasībām, un citiem dokumentiem, kurus pretendents uzskata par nepieciešamiem pievienot.
3.2. Pretendents aizpilda pieteikumu dalībai iepirkumā atbilstoši 2.pielikumā paredzētajai formai un to paraksta pretendents, pretendenta amatpersona ar paraksta tiesībām (ja piedāvājumu iesniedz juridiska persona) vai pretendenta pilnvarotā persona. Ja pieteikumu paraksta pretendenta pilnvarotā persona, nepieciešams pievienot pilnvaru vai tās apliecinātu kopiju. Ja iesniedzējs ir personu apvienība, pieteikumu paraksta visi personu apvienības dalībnieki. Ja pieteikumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku pilnvaru oriģināli vai to apliecinātas kopijas.
3.3. Pretendents sagatavo tehnisko un finanšu piedāvājumu atbilstoši 1.pielikumā paredzētajai formai un norādījumiem un to paraksta tā pati persona, kas parakstījusi pretendenta pieteikumu dalībai iepirkumā. Sagatavojot finanšu piedāvājumu, pretendents ievēro šādus nosacījumus:
3.3.1. finanšu piedāvājumā piedāvātai cenai ir jābūt norādītai EUR (euro). Pievienotās vērtības nodokļa, ja tāds kādam pakalpojumam tiek piemērots, summas piedāvātajai cenai jānorāda atsevišķi;
3.3.2. visām pretendenta izmaksām, kas saistītas ar līguma izpildi, tai skaitā nodokļi un nodevas, izņemot PVN, jābūt iekļautām piedāvātajā cenā, kā arī visi iespējamie riski, kas saistīti ar tirgus cenu svārstībām plānotajā līguma darbības laikā. Papildu izmaksas, kas nav iekļautas un norādītas piedāvātajā cenā, noslēdzot iepirkumu, netiks ņemtas vērā;
3.3.3. pakalpojumu cenas norādāmas ar 2 (divām) zīmēm aiz komata.
3.4. Sagatavojot piedāvājumu, pretendents ievēro, ka:
3.4.1. Pretendenta pieteikums un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
3.4.2. Iesniedzot piedāvājumu, pretendents ar drošu elektronisko parakstu un laika zīmogu paraksta Pieteikumu. Pretendents Pieteikumu var pievienot PDF formas veidā. Ja Pieteikums ir pievienots PDF formas veidā, pretendenta Pieteikumu paraksta paraksttiesīgā persona;
3.4.3. Citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu;
3.4.4. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tam jāpievieno pretendenta vadītāja vai pilnvarotas personas (pievienojama pilnvara) apliecināts tulkojums latviešu valodā;
3.4.5. Ja pretendents iesniedzis kāda dokumenta kopiju, to apliecina atbilstoši Ministru kabineta 2018.gada 4.septembra noteikumos Nr.558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumentu kopiju;
3.4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību pazīmējumiem ar vārdiem un skaitļiem, noteicošais būs apzīmējums ar vārdiem;
3.4.7. Iesniedzot piedāvājumu, pretendents pilnībā atzīst visus iepirkuma nolikumā (t.sk. tā pielikumos un veidlapās, kuras ievietotas EIS e-konkursu apakšsistēmā) ietvertos nosacījumus;
3.4.8. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
3.4.9. Ja pretendents piedāvājuma datu aizsardzībai izmantojis piedāvājumu šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pasta adresi: kssc@kekava.lv.
3.5. Iepirkuma komisijai ir tiesības pieprasīt skaidrojošu informāciju par pretendenta kvalifikāciju un iesniegto piedāvājumu, kā arī pieprasīt uzrādīt iesniegto dokumentu oriģinālus. Ja pretendents neiesniedz pieprasīto informāciju iepirkuma komisijas noteiktajā termiņā, komisija ņem vērā to informāciju un dokumentus, kas ir tās rīcībā.
3.6. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā.
4. Pretendenta atlases prasības
4.1. Iepirkumā var piedalīties fiziskā vai juridiskā persona, vai šādu personu apvienība jebkurā to kombinācijā, kas piedāvā tirgū sniegt pakalpojumu atbilstoši iepirkuma priekšmetam un kas atbilst iepirkuma dokumentācijā noteiktajām prasībām (pretendents).
4.2. Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā, nodrošinot iepirkuma ietvaros informācijas apmaiņu ar iepirkuma komisiju. Personu apvienības dalībnieki iepirkumam iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks.
4.3. Pretendents var balstīties uz citu personu iespējām neatkarīgi no savstarpējo attiecību tiesiskā rakstura, lai apliecinātu, ka tā kvalifikācija atbilst iepirkuma dokumentācijā noteiktajām prasībām un ja tas ir nepieciešams konkrētā iepirkuma līguma izpildei.
4.4. Pretendents līguma izpildē var piesaistīt apakšuzņēmējus, ja tas nepieciešams konkrētā līguma izpildei. Piesaistītie apakšuzņēmēji un pienākumu sadalījums norādāms piedāvājumā.
4.5. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs atbilstoši attiecīgās valsts normatīvajiem aktiem un ir tiesīgs sniegt veselības apdrošināšanas pakalpojumu Latvijas Republikā. Pretendentu, kas reģistrēts Latvijas Republikas Uzņēmumu reģistra komercreģistrā, reģistrācijas faktu iepirkuma komisija pārbauda Uzņēmuma reģistra mājas lapā. Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīvajiem aktiem. Ja valsts normatīvais regulējums neparedz reģistrācijas apliecības izdošanu, tad iesniedz informāciju par pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

5. Pretendentu atlases un piedāvājumu vērtēšanas kārtība
5.1. Pretendentu atlasi un piedāvājumu izvērtēšanu iepirkuma komisija veic slēgtās sēdēs četros posmos: piedāvājumu noformējuma pārbaude, pretendentu atlase, tehnisko un finanšu piedāvājumu atbilstības pārbaude un piedāvājumu vērtēšana.
5.2. Katrā vērtēšanas posmā iepirkuma komisija vērtē tikai to pretendentu piedāvājumus, kuri nav noraidīti iepriekšējā vērtēšanas posmā. Par pretendenta vai pretendenta iesniegtā piedāvājuma noraidīšanu un iemeslu iepirkuma komisija paziņo visiem pretendentiem vienlaikus lēmuma par iepirkuma rezultātiem paziņošanas brīdī.
5.3. Izziņas un citus dokumentus, kurus Publisko iepirkumu likumā noteiktajos gadījumos izsniedz kompetentās institūcijas, iepirkuma komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas.
5.4.  “1.posms” – Piedāvājumu noformējuma pārbaude:
5.4.1. Iepirkuma komisija pārbauda, vai piedāvājums sagatavots un noformēts atbilstoši nolikuma 2. un 3.punktā noteiktajām prasībām.
5.4.2. Ja iepirkuma komisija konstatē neatbilstību kādai no piedāvājuma noformējuma prasībām, tā pieņem lēmumu par piedāvājuma turpmāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu nebūtisku trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
5.4.3. Par būtisku neatbilstību piedāvājumu noformējuma prasībām tiks uzskatīts tas, ka uz pieteikuma dalībai iepirkumā vai uz tehniskā un finanšu piedāvājuma nav pretendenta vai tā pilnvarotā pārstāvja paraksta.
5.5.  “2.posms” – Pretendentu atlase:
5.5.1. Iepirkuma komisija pārbauda katra pretendenta, personālsabiedrības biedra, ja pretendents ir personālsabiedrība, piegādātāju apvienības dalībnieka, ja piedāvājumus iesniedz piegādātāju apvienība, apakšuzņēmēja un personas, uz kuras iespējām pretendents balstās, ja pretendents tādas ir piesaistījis, atbilstību nolikuma 4.punktā noteiktajām pretendentu atlases prasībām.
5.5.2. Lai izvērtētu pretendentu (tajā skaitā uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, apakšuzņēmēju, kā arī uz personālsabiedrības biedru, ja pretendents ir personālsabiedrība) atbilstību iepirkuma komisija pārbaudi veic atbilstoši Publisko piepirkumu likuma 9.panta septītajai un astotajai daļai.
5.5.3. Ja iepirkuma komisija konstatē neatbilstību kādai no pretendentu atlases prasībām, tā pieņem lēmumu par piedāvājuma turpmāku izskatīšanu vai noraidīšanu.
5.5.4. Pirms lēmuma pieņemšanas iepirkuma komisija, ja rodas pamatotas šaubas par atbilstību pretendentu atlases prasībām, ir tiesīga lūgt pretendentu iesniegt skaidrojošu informāciju par pretendenta atbilstību pretendentu atlases prasībām, nosakot informācijas iesniegšanas termiņu, kas nav īsāks par 5 (piecām) darbdienām. Informācijas neiesniegšana iepirkuma komisijas noteiktajā termiņā ir pamats iepirkuma komisijai konstatēt neatbilstību, ņemot vērā tikai piedāvājumā ietverto informāciju vai konstatējot iesniedzamā pretendentu atlases dokumenta neesamību. Piedāvājuma papildināšana nav pieļaujama.
5.6.  “3.posms” – Piedāvājumu atbilstības pārbaude:
5.6.1. Iepirkuma komisija pārbauda pretendenta iesniegtā tehniskā un finanšu piedāvājuma atbilstību nolikuma Tehniskajā specifikācijā (1.pielikums) noteiktajām prasībām.
5.6.2. Iepirkuma komisija pārbauda, vai pretendenta iesniegtajā finanšu piedāvājumā nav aritmētiskas kļūdas un tas nav nepamatoti lēts.
5.6.3. Ja iepirkuma komisija konstatē finanšu piedāvājumā aritmētisku kļūdu, tā tās izlabo un vērtē finanšu piedāvājumu ar izdarītajiem labojumiem. Par kļūdu labojumu un laboto piedāvājuma summu iepirkuma komisija paziņo visiem pretendentiem lēmuma par iepirkuma rezultātiem paziņošanas brīdī.
5.6.4. Ja iepirkuma komisija konstatē atšķirīgu cenas vai apdrošinājuma limitu tehniskajā un finanšu piedāvājumā un pievienotajā apdrošināšanas programmas aprakstā vai citā pievienotā dokumentā, iepirkuma komisija ņem vērā cenu vai apdrošinājuma limitu, kas norādīts tehniskajā un finanšu piedāvājumā.
5.6.5. Ja iepirkuma komisija konstatē pretendenta iesniegtā tehniskā un finanšu piedāvājuma neatbilstību iepirkuma dokumentos noteiktajām prasībām, tā pieņem lēmumu par piedāvājuma turpmāku izskatīšanu vai noraidīšanu. Noraidītais piedāvājums netiek vērtēts saskaņā ar nolikuma 5.7.punktu.
5.7.  “4.posms” – Piedāvājumu vērtēšana:
5.7.1 Piedāvājumu izvēles kritērijs: saimnieciski izdevīgākais piedāvājums saskaņā ar šādiem kritērijiem un to īpatsvaru:
	[bookmark: _Hlk119598344]Apzīmējums
	Vērtējamais kritērijs
	Maksimālais punktu skaits

	C
	Veselības apdrošināšanas polises cena
	5

	AM.1
	Ambulatorā maksas palīdzības – apdrošinājuma summa speciālistu konsultācijām
	
20

	AM.2
	Ambulatorā maksas palīdzība – apdrošinājuma limits diagnostikai
	
10

	AM.3
	Ambulatorā maksas palīdzība – apdrošinājuma limits dārgo tehnoloģiju diagnostikai
	
20

	AM.4
	Ambulatorā maksas palīdzība – apdrošinājuma limits dārgo tehnoloģiju diagnostikai bez perioda limita ierobežojuma
	
20

	PP.1
	Papildpakalpojumi – apdrošinājuma summa ambulatorajai rehabilitācijai
	5

	L
	Līgumiestāžu pārklājums visā Latvijas teritorijā.

	
20

	Kopā:
	100


5.7.2. Piedāvājumu vērtēšanas metodika punktu aprēķināšanai:
	Apzīmējums
	Kritērijs
	Metodika
	Formula

	C
	Tehniskās specifikācijas (tehniskā un finanšu piedāvājuma) 1.2. punkts – veselības apdrošināšanas polises cena vienai Pasūtītāja apdrošināmajai personai 12 (divpadsmit) mēnešiem.
	Maksimālo punktu skaitu piešķir piedāvājumam ar viszemāko piedāvāto cenu. Pārējo piedāvājumu izdevīguma punktus aprēķina saskaņā ar formulu.
	(C min/C p) x 5
kur: 
C min – viszemākā piedāvātā cena par polisi no visiem piedāvājumiem
C p – piedāvātā cena par polisi
5 – maksimālais punktu skaits

	AM.1
	Tehniskās specifikācijas (tehniskā un finanšu piedāvājuma) 3.2., 3.3., 3.4., 3.5., 3.6. apakšpunkts – ambulatorā maksas palīdzība – speciālistu konsultācijas (bez ģimenes ārsta norīkojuma, bez skaita ierobežojuma). Apdrošinājuma summa vienai apdrošināmajai personai par vienu apmeklējuma reizi.
	Maksimālo punktu skaitu piešķir piedāvājumam ar vislielāko piedāvāto apdrošinājuma summu. Pārējo piedāvājumu izdevīguma punktus aprēķina saskaņā ar formulu. Ja pretendents piedāvā apdrošinājuma summu saskaņā ar pakalpojuma sniedzēja cenrādi bez ierobežojuma, apdrošinājuma summa tiek pielīdzināta 70,00 EUR (septiņdesmit euro un 00 centi).
	(AM.1 p/ AM.1 max) x 20
kur:
AM.1 p – piedāvātā apdrošinājuma summa
AM.1 max – vislielākā piedāvātā apdrošinājuma summa no visiem piedāvājumiem
maksimālais punktu skaits - 20

	AM.2
	Tehniskās specifikācijas (tehniskā un finanšu piedāvājuma) 3.8. apakšpunkts – ambulatorā maksas palīdzība – diagnostika (bez skaita ierobežojuma). Apdrošinājuma limits procentos no pakalpojuma izmaksām vienai apdrošināmajai personai par vienu diagnostikas pakalpojumu.
	Maksimālo punktu skaitu piešķir piedāvājumam ar vislielāko piedāvāto apdrošinājuma limitu. Pārējo piedāvājumu izdevīguma punktus aprēķina saskaņā ar formulu.
	(AM.2 p/ AM.2 max) x 10
kur:
AM.2 p – piedāvātais apdrošinājuma limits
AM.2 max – vislielākais piedāvātais apdrošinājuma limits no viesim piedāvājumiem
maksimālais punktu skaits - 10

	AM.3
	Tehniskās specifikācijas (tehniskā un finanšu piedāvājuma) 3.9.apakšpunkts – ambulatorā maksas palīdzība – dārgo tehnoloģiju diagnostika (bez skaita ierobežojuma). Apdrošinājuma limits procentos no pakalpojuma izmaksām vienai apdrošināmajai personai par vienu diagnostikas pakalpojumu.
	Maksimālo punktu skaitu piešķir piedāvājumam ar vislielāko piedāvāto apdrošinājuma limitu. Pārējo piedāvājumu izdevīguma punktus aprēķina saskaņā ar formulu.
	(AM.3 p/ AM.3 max) x 10
kur:
AM.3 p – piedāvātais apdrošinājuma limits
AM.3 max – vislielākais piedāvātais apdrošinājuma limits no visiem piedāvājumiem
maksimālais punktu skaits - 20

	AM.4
	Tehniskās specifikācijas (tehniskā un finanšu piedāvājuma) 3.9.apakšpunkts -  apdrošinājuma limits dārgo tehnoloģiju diagnostikai bez perioda limita ierobežojuma.
	Maksimālo punktu skaitu piešķir piedāvājumam ar vislielāko piedāvāto apdrošinājuma limitu. Pārējo piedāvājumu izdevīguma punktus aprēķina saskaņā ar formulu.
	(AM.4 p/ AM.4 max) x 10
kur:
AM.3 p – piedāvātais apdrošinājuma limits
AM.4 max – vislielākais piedāvātais apdrošinājuma limits no visiem piedāvājumiem
maksimālais punktu skaits - 20

	PP.1
	Tehniskās specifikācijas (tehniskā un finanšu piedāvājuma) 5.1. apakšpunkts – papildpakalpojumi – ambulatorās rehabilitācijas pakalpojumi (bez skaita un citiem ierobežojumiem). Apdrošinājuma summa vienai apdrošināmajai personai visā apdrošināšanas periodā.
	Maksimālo punktu skaitu piešķir piedāvājumam ar vislielāko piedāvāto apdrošinājuma summu. Pārējo piedāvājumu izdevīguma punktus aprēķina saskaņā ar formulu.
	(PP.1 p/ PP.1 max) x 5
kur:
PP.1 p – piedāvātā apdrošinājuma summa
PP.1 max – vislielākā piedāvātā apdrošinājuma summa no visiem piedāvājumiem
5 – maksimālais punktu skaits

	L
	Tehniskās specifikācijas (tehniskā un finanšu piedāvājuma) 6.1 apakšpunkts – līgumiestāžu skaits visā Latvijas teritorijā iekļaujot pacienta iemaksu un maksas pakalpojumus.

	Maksimālo punktu skaitu piešķir piedāvājumam ar vislielāko piedāvāto līgumiestāžu skaitu, paredzot, ka līgumiestādēs tiek nodrošināti pakalpojumi pacienta iemaksas apmērā un maksas pakalpojumi.
	(L p/ L max) x 20
kur:
L p – piedāvāto līgumiestāžu skaits
L max – vislielākais piedāvāto līgumiestāžu skaitiem no piedāvātajiem;
20 – maksimālais punktu skaits


5.7.3. Iepirkuma komisija par visizdevīgāko piedāvājumu atzīst to piedāvājumu, kas ieguvis vislielāko punktu skaitu.
5.7.4 Ja iepirkuma komisija konstatē, ka divu vai vairāku piedāvājumu galīgais vērtējums ir vienāds, tad izvēlas piedāvājumu, kuru iesniedzis pretendents, kurš ieguvis lielāku punktu skaitu vērtēšanas kritērijā C.
6. Lēmuma pieņemšana un iepirkuma līguma slēgšana
6.1. Iepirkuma komisija pieņem lēmumu par līguma slēgšanas tiesību piešķiršanu pretendentam, kurš iesniedzis visizdevīgāko piedāvājumu.
6.2. Ja atzītais pretendents atsakās slēgt iepirkuma līgumu ar Pasūtītāju, iepirkuma komisija pieņem lēmumu par līguma slēgšanas tiesību piešķiršanu pretendentam, kura piedāvājums ir ieguvis nākamo lielāko punktu skaitu (5.7.punkts).
6.3. Ja iepirkumā nav iesniegts neviens piedāvājums vai neviens no iesniegtajiem piedāvājumiem neatbilst iepirkuma dokumentos noteiktajām prasībām, iepirkumu komisija pieņem lēmumu izbeigt iepirkumu, neizvēloties nevienu piedāvājumu.
6.4. Iepirkumu komisija ir tiesīga jebkurā posmā pārtraukt iepirkumu, ja tam ir objektīvs pamatojums.
6.5. Par iepirkumu komisijas lēmumu Pasūtītājs informē visus pretendentus vienlaikus 3 (trīs) darba dienu laikā pēc iepirkuma komisijas lēmuma pieņemšanas, kā arī publicē paziņojumu par lēmuma pieņemšanu PIL noteiktajā kārtībā. 
6.6. Pasūtītājs, informējot par iepirkuma rezultātiem, ir tiesīgs neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas pretendenta likumīgās komerciālās intereses vai godīgas konkurences noteikumi.
6.7. Pasūtītājs slēdz iepirkuma līgumu ar izraudzīto pretendentu, pamatojoties uz pretendenta piedāvājumu un iepirkuma dokumentos paredzētajiem noteikumiem.

7. Iepirkuma komisijas darbība, tās tiesības un pienākumi
7.1. Iepirkuma komisijas priekšsēdētājs organizē un vada iepirkuma komisijas darbu, nosaka iepirkuma komisijas sēžu vietu, laiku un kārtību, sasauc un vada iepirkuma komisijas sēdes. Iepirkuma komisijas priekšsēdētāja prombūtnes laikā tas uzdod savus pienākumus pildīt citam iepirkuma komisijas loceklim.
7.2. Iepirkuma komisija lēmumus pieņem sēdēs. Iepirkumu komisija lēmumus pieņem ar vienkāršu balsu vairākumu. Ja iepirkuma komisijas locekļu balsis sadalās vienādi, izšķirošā ir iepirkumu komisijas priekšsēdētāja balss.
7.3. Iepirkuma komisijas sēdes protokolē iepirkuma komisijas sekretārs, bet tā prombūtnē iepirkuma komisijas loceklis, kuram iepirkuma komisijas priekšsēdētājs uzdod protokolēt sēdi. Iepirkuma komisijas sēžu protokolus paraksta visi klātesošie iepirkuma komisijas locekļi.
7.4. Iepirkuma komisijai ir tiesības:
7.4.1. pārbaudīt lēmuma pieņemšanai nepieciešamo informāciju, neprasot pretendenta vai tā piesaistīto personu piekrišanu, kompetentā institūcijā, publiski pieejamās datubāzēs vai citos publiski pieejamos avotos;
7.4.2. pieaicināt ekspertus atzinumu sniegšanai;
7.4.3. lūgt pretendentam vai kompetentai institūcijai izskaidrot vai papildināt pretendentu atlases dokumentos ietverto informāciju, ja iepirkuma komisija konstatē, ka šajos dokumentos ietvertā informācija ir neskaidra vai nepilnīga;
7.4.4. labot aritmētiskās kļūdas pretendentu piedāvājumos;
7.4.5. veikt citas publisko iepirkumu regulējošajos normatīvajos aktos noteiktās darbības.
7.5. Iepirkumu komisijai ir šādi pienākumi:
7.5.1. nodrošināt iepirkuma norisi un dokumentēšanu;
7.5.2. sniegt papildinformāciju par iepirkuma dokumentos noteiktajām prasībām, ja ieinteresētais piegādātājs ir laikus pieprasījis papildinformāciju, pēc iespējas īsākā laikā, bet ne vēlāk kā 2 (divas) darbdienas pirms piedāvājumu iesniegšanas termiņa beigām;
7.5.3. nesniegt informāciju par citu piedāvājumu esamību līdz piedāvājumu atvēršanas brīdim, kā arī nesniegt informāciju par vērtēšanas procesu līdz iepirkuma rezultātu paziņošanas brīdim;
7.5.4. nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā;
7.5.5. izskatīt iesniegtos piedāvājumus un pieņemt lēmumu iepirkumā;
7.5.6. veikt citas publisko iepirkumu regulējošajos normatīvajos aktos noteiktās darbības.
8. Pretendentu tiesības un pienākumi
8.1. Pretendentam ir tiesības grozīt vai atsaukt iesniegto piedāvājumu pirms piedāvājumu iesniegšanas termiņa beigām, ievērojot nolikumā noteikto kārtību.
8.2. Pretendentam ir tiesības laikus pieprasīt papildinformāciju par iepirkuma dokumentos noteiktajām prasībām.
8.4. Pretendentam ir pienākums sagatavot un iesniegt piedāvājumu atbilstoši iepirkuma dokumentos noteiktajām prasībām, kā arī sniegt patiess ziņas.
8.5. Pretendentam ir citas tiesības un pienākumi, kas nav minēti šajā nolikuma sadaļā, bet ir paredzēti publisko iepirkumu regulējošajos normatīvajos aktos.

Nolikumam “Darbinieku veselības apdrošināšanas polišu iegāde”

TEHNISKĀ SPECIFIKĀCIJA
(TEHNISKAIS UN FINANŠU PIEDĀVĀJUMS)

Tehniskajā specifikācijā noteiktas minimālās obligāti izpildāmās prasības attiecībā uz veselības apdrošināšanas pakalpojumu, apdrošinājuma summām (limitiem) un apdrošināšanas sniegšanas kārtību.

Pretendents aizpilda tehnisko un finanšu piedāvājumu:
1) apliecinot attiecīgās prasības izpildi,
2) aprakstot, kā tiks nodrošināta attiecīgās prasības izpilde, vai attiecīgi norādot apdrošinājuma limitu (summu vai procentus no pakalpojuma izmaksām),
3) sniedzot precīzu atsauci uz tehniskajam un finanšu piedāvājumam pievienotajiem dokumentiem, kur attiecīgā informācija atrodama, piemēram, šādi pielikumi:
a) neapmaksājamo pakalpojumu saraksts,
b) pakalpojumu saraksts, kuru saņemšanas vai atlīdzības apmērs un kārtība iepriekš ir jāsaskaņo ar pretendentu, ja šāda saskaņošana nepieciešama,
c) pakalpojumu saraksts, kuri ir paredzēti apdrošināšanas programmā, bet par kuriem apdrošinātajai personai sākotnēji ir jānorēķinās no personīgajiem līdzekļiem,
d) apdrošināšanas atlīdzības pieteikuma formas paraugs, ja tāds nav pieejams pretendenta tīmekļa vietnē,
e) papildprogrammu apraksts, cena un apdrošinājuma summa,
f) augstāka servisa līmeņa programmas apraksts, cena un apdrošinājuma summa,
g) citi dokumenti pēc pretendenta ieskatiem.
Informācija norādāma tādā apjomā, lai iepirkuma komisija varētu pārbaudīt pretendenta iesniegtā tehniskā piedāvājuma atbilstību iepirkuma dokumentācijā noteiktajām prasībām.
	Nr.p.k.
	Tehniskā specifikācija
(minimālās prasības)
	Tehniskais un finanšu piedāvājums
(aizpilda pretendents)

	1.
	Apdrošināšanas pakalpojumu vispārīgie nosacījumi

	1.1.
	Par Pasūtītāja līdzekļiem paredzamais amatpersonu un darbinieku – apdrošināmo personu (turpmāk – apdrošinātā persona) skaits ir aptuveni 100 (simts). Precīzs apdrošināmo personu saraksts tiks iesniegts atsevišķi pirms veselības apdrošināšanas polises parakstīšanas.
	<Pretendents apliecina prasības izpildi un apraksta, kā tiks uzsākta sadarbība ar Pasūtītāju.>

	1.2.
	Maksimālais veselības apdrošināšanas polises (turpmāk – polise) cenas apmērs vienai apdrošināmai personai par 12 (divpadsmit) mēnešu periodu nevar pārsniegt EUR 300,00 (trīs simti euro). Pretendents nodrošina 4 (četrus) dalītos  maksājumus par periodu 12 (divpadsmit) mēneši bez papildus piemaksas.
	<Pretendents norāda piedāvāto polises cenu EUR>

	1.3.
	Polises darbības laiks – 12 (divpadsmit) mēneši (01.01.2025. – 31.12.2025)
	<Pretendents apliecina prasības izpildi>

	1.4. 
	Polisei jābūt izmantojamai visā Latvijas Republikas teritorijā, nodrošinot tās darbību 24 (divdesmit četras) stundas diennaktī, arī brīvdienās un svētku dienās.
	<Pretendents apliecina prasības izpildi>

	1.5.
	Pretendents nodrošina plašas līguma iestāžu (iestādes, ar kurām pretendents ir noslēdzis sadarbības līgumus) izvēles iespējas visā Latvijas Republikas teritorijā.
	<Pretendents norāda tīmekļa vietnes adresi, kur atrodams līguma iestāžu saraksts, vai pievieno aktuālu sarakstu pielikumā, norādot atsauci uz šo tehniskās specifikācijas punktu.>

	1.6.
	Pretendents savā mājas lapā  nodrošina aktuālās informācijas pieejamību apdrošinātajām personām par pretendenta līguma iestāžu sarakstu.
	<Pretendents apraksta, kā tiks izpildīta šī prasība.>

	1.7.
	Pretendents nodrošina katru apdrošināto personu ar individuālo plastikāta veselības apdrošināšanas karti. Kartes cena ir iekļauta polises cenā.
	<Pretendents apliecina prasības izpildi.>

	1.8.
	Pretendents nodrošina bez papildu samaksas veselības kartiņas dublikāta izgatavošanu (zādzības, nozaudēšanas, uzvārda maiņas u.c. gadījumos )
	<Pretendents apliecina prasības izpildi.>

	1.9.
	Pretendents nodrošina apdrošināšanas pakalpojumu saņemšanu pretendenta līguma iestādēs, apdrošinātajai personai uzrādot individuālo veselības apdrošināšanas karti.
	<Pretendents apliecina prasības izpildi un apraksta, kā tiks nodrošināts pakalpojums, kā arī norāda, ja paredzami kādi ierobežojumi.>

	1.10.
	Pretendents nodrošina katru apdrošināto personu ar detalizētu apdrošināšanas programmas aprakstu, med.pakalpojumu cenrādi,  ietverot precīzu neapmaksājamo pakalpojumu sarakstu.
	<Pretendents apliecina prasības izpildi.>

	1.11.
	Visiem veselības apdrošināšanas programmā ietvertajiem pakalpojumiem jābūt pieejamiem pilnā apmērā, sākot ar polises darbības 1. (pirmo) dienu un visā tās darbības laikā.
	<Pretendents apliecina prasības izpildi.>

	1.12.
	Apdrošināšanas atlīdzības pieteikšana:
Ja norēķināties ar veselības apdrošināšanas karti apdrošinātajai personai nav iespējams, veselības aprūpes pakalpojums saņemts iestādē, ar kuru pretendents nav noslēdzis sadarbības līgumu, tad  Pretendents nodrošina apdrošinātajām personām iespēju iesniegt veselības apdrošināšanas atlīdzības pieteikumu elektroniski, izmantojot pretendenta tīmekļa vietni ,  e-pastu, vai mobilo  lietotni (aplikācijā).
	<Pretendents apraksta kārtību, kādā tiks nodrošināta prasība. Ja atlīdzības pieteikuma forma nav pieejama pretendenta tīmekļa vietnē, pievieno paraugu pielikumā, norādot atsauci uz šo tehniskās specifikācijas punktu.>


	1.13.
	Pretendents nodrošina apdrošinātajām personām iespēju iesniegt veselības apdrošināšanas atlīdzības pieteikumu visā polises darbības laikā un arī pēc polises darbības beigām vēl 30 (trīsdesmit) dienu laikā par pakalpojumiem, kas saņemti polises darbības laikā.
	<Pretendents apraksta kārtību, kādā tiks nodrošināta prasība.>

	1.14.
	Pretendents nodrošina apdrošināšanas atlīdzības izmaksu apdrošinātajām personām par veselības aprūpes pakalpojumiem, kas saņemti iestādēs, ar kurām pretendentam nav sadarbības līguma vai līguma iestādēs nav iekļauti pretendenta apmaksāto pakalpojumu sarakstā, ne vēlāk kā 5 (piecu) dienu laikā pēc nepieciešamo dokumentu saņemšanas dienas.
	<Pretendents apraksta kārtību, kādā tiks nodrošināta prasība.>

	1.15.
	Pretendents nodrošina iespēju Pasūtītājam veikt izmaiņas apdrošināto personu sarakstā ne retāk kā 1 (vienu) reizi mēnesī visā polises darbības laikā, izslēdzot no tā apdrošinātās personas un pievienojot jaunas apdrošinātās personas uz tādiem pašiem apdrošināšanas noteikumiem, saglabājot pilnu polises apdrošinājuma summu un limitus.

	<Pretendents apliecina prasības izpildi un, ja nepieciešams, apraksta kārtību, kādā tiks nodrošināta prasība.>

	1.16.
	Iekļaujot jaunas apdrošināmās personas vai izslēdzot personas no apdrošināto personu saraksta, pretendents nodrošina polises cenas aprēķinu proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas cena tiek noteikta kā 1/12 daļa no gada apdrošināšanas cenas). Aprēķinot polises cenas atlikumu par izslēgtajām apdrošinātajām personām, netiek ņemti vērā administratīvie izdevumi.

	<Pretendents apliecina prasības izpildi un, ja nepieciešams, apraksta kārtību, kādā tiks nodrošināta prasība.>

	1.17.
	Pretendents paredz apdrošinātajām personām (par personīgiem līdzekļiem) iespēju iegādāties polisi ar tādiem pašiem nosacījumiem apdrošinātās personas radiniekiem un ģimenes locekļiem bez to vecuma ierobežojuma.
	<Pretendents apliecina prasības izpildi un, ja nepieciešams, apraksta kārtību, kādā tiks nodrošināta prasība.>

	1.18.
	Apdrošināto personu radinieku un ģimenes locekļu apdrošināšanā pretendents var piemērot polises cenas sadārdzinājuma koeficientu, bet ne lielāku kā 1,75 (viens komats septiņdesmit pieci).
	<Pretendents norāda sadārdzinājuma koeficientu.>

	2.
	Apdrošināšanas pakalpojumi un apdrošinājuma limiti

	2.1.
	Apdrošinājuma summa pamata programmai gadā 1 (vienam) darbiniekam, ir ne mazāk kā EUR 4800.00 (četri tūkstoši astoņi simti euro un 00 centi).
	<Pretendents apliecina prasības izpildi.>

<Pretendents norāda piedāvāto apdrošinājuma summu EUR .>

	2.2.
	Veselības aprūpes pakalpojumu apmaksa Pacientu iemaksas apmērā 100% atbilstoši spēkā esošajiem Ministru kabineta noteikumiem, t.sk. par ambulatorās un stacionārās medicīniskās aprūpes pakalpojumiem, kā arī pacienta līdzmaksājums par vienā stacionēšanās reizē operāciju zālē veiktajām ķirurģiskajām manipulācijām.
	<Pretendents apliecina prasības izpildi.>


	3.
	Ambulatorā maksas palīdzība

	3.1.
	Līgumiestādēs nopirktie maksas ambulatorie pakalpojumi (bez ģimenes ārsta norīkojuma, bez skaita ierobežojuma un neieskaitot pacienta iemaksas) tiek apmaksāti 100% apmērā, ārpus saskaņā ar pretendenta cenrādi.


	<Pretendents apliecina prasības izpildi.>


	3.2.
	Maksas ģimenes ārsta, internista  konsultācijas.
Apmaksājamā  summa ne mazāk kā  EUR 10,00 (trīsdesmit euro 00 centi)  par apmeklējumu.
	<Pretendents apliecina prasības izpildi.>
<Pretendents norāda piedāvāto apmaksājamo summu EUR par vienu reizi.>

	3.3.
	Ārsti – speciālisti un vismaz tādi speciālisti kā terapeits, ķirurgs, traumatologs, ortopēds, fizikālās terapijas ārsts, fizioterapeits, rehabilitologs, kineziologa neirologs, urologs, ginekologs, dzemdību speciālists, endokrinologs, kardiologs, reimatologs,nefrologs,gastroenterologs, otolaringologs, oftalmologs, pulmonologs, dermatologs, alergologs, otolaringologs,  pulmonologs, dermatologs, onkologs, homeopāts.
Apmaksājamā  summa ne mazāk kā  EUR 35,00 (trīsdesmit pieci euro 00 centi)  par apmeklējumu.
	Pretendents apliecina prasības izpildi.>
<Pretendents norāda piedāvāto apmaksājamo summu EUR par vienu reizi.>

	3.4.
	Onlain konsultācijas. 
Apmaksājamā summa ne mazāk kā EUR  20,00 (divdesmit euro 00 centi) par konsultāciju. 
	Pretendents apliecina prasības izpildi.>
<Pretendents norāda piedāvāto apmaksājamo summu EUR par vienu reizi.>

	3.5.
	Ģimenes ārsta, terapeita, pediatra maksas mājas vizītes, ieskaitot transporta pakalpojumus.
Apmaksājamā  summa ne mazāk kā EUR 27,00 (divdesmit septiņi euro 00 centi) par vizīti.
	<Pretendents apliecina prasības izpildi.>
<Pretendents norāda piedāvāto apmaksājamo summu EUR par vienu reizi.>

	3.6.
	Profesoru un docentu konsultācijas.
Apmaksājamā  summa ne mazāk kā  EUR 45,00 (četrdesmit pieci euro 00 centi)  par apmeklējumu.
	<Pretendents apliecina prasības izpildi.>

<Pretendents norāda piedāvāto apmaksājamo summu EUR par vienu reizi.>

	3.7.
	<Pretendents pievieno programmas aprakstu un neapmaksājamo pakalpojumu sarakstu pielikumā, norādot atsauci  uz šo tehniskās specifikācijas punktu.>
Ja ir konstatētas pretrunas   pievienotajā programmas aprakstā un neapmaksājamo pakalpojumu sarakstā un pretendenta iesniegtajā tehniskajā specifikācijā un piedāvājumā, tad noteicošais ir tehniskā specifikācija.

<Pretendents apliecina prasības izpildi.>

	3.8.
	Diagnostika, bez skaita ierobežojuma, paredzot vismaz šādus diagnostikas pakalpojumus: elektrokardiogrāfija, ehokardiogrāfija,Holtera monitorēšana,tomogrāfija, veloergometrija,  orgānu un ķermeņa daļu rentgena izmeklējumi (tai skaitā, mamogrāfija un flurogramma) ar un bez kontrastvielas, ultrasonogrāfija (krūšu, vēdera dobuma, iegurņa orgānu, vairogdziedzera), asinsvadu sonogrāfija, doplerogrāfiskie izmeklējumi, audiogramma u.c.
	<Pretendents apliecina prasības izpildi un, ja nepieciešams, apraksta, kā tiks nodrošināta prasība.>



	3.9.
	Dārgo tehnoloģiju diagnostika, paredzot, ka perioda limits ir ne mazāk kā 180 EUR, bez skaita ierobežojuma, paredzot vismaz šādus dārgo tehnoloģiju diagnostikas pakalpojumus: 
Datortomogrāfijas izmeklējumi ar un bez kontrastvielas. Apmaksājamā  summa ne mazāk kā  EUR 100,00 (viens simts euro 00 centi)  par apmeklējumu.
Kolonoskopija Apmaksājamā  summa ne mazāk kā  EUR 100,00 (viens simts euro 00 centi)  par apmeklējumu.
Endoskopiskie izmeklējumi (gastroskopija, histeroskopija u.c.)
Apmaksājamā  summa ne mazāk kā  EUR 60,00 (sešdesmit euro 00 centi)  par apmeklējumu.
Magnētiskā rezonanse ar un bez kontrastēšanas. Apmaksājamā  summa ne mazāk kā  EUR 150,00 (viens simts piecdesmit euro 00 centi)  par apmeklējumu.
	<Pretendents apliecina prasības izpildi un, ja nepieciešams, apraksta, kā tiks nodrošināta prasība.>



	3.10.
	Ārstnieciskās manipulācijas (t.sk.LOR, ginekoloģiskās, ķirurģiskās, dermatologa u.c.), bez skaita ierobežojuma, tai skaitā, blokāde ,blokades RTG kontrolē, epidurālā blokāde, biopsija, injekcijas,mazās ķirurģiskās operācijas, brūces apstrāde un pārsiešana, naga ablācija vai saknes rezekcija, ekscīzija, incīzija (furunkula, abscesa, hematomas), izmežģījuma, lūzuma repozīcija.
	<Pretendents apliecina prasības izpildi un, ja nepieciešams, apraksta, kā tiks nodrošināta prasība.>



	3.11.
	Medicīniskās apskates un medicīniskās izziņas (autovadītājiem, ieroču iegādes vai nēsāšanas  atļaujas saņemšanai, u.c.)
Apmaksa 100% apmērā.
	<Pretendents apliecina prasības izpildi un, ja nepieciešams, apraksta, kā tiks nodrošināta prasība.>


	3.12.
	Obligātās veselības pārbaudes.
Apmaksa 100% apmērā.
	<Pretendents apliecina prasības izpildi.>

	3.13.
	Valsts neatliekamā palīdzība (arī daļēji pamatota). Apmaksa 100% apmērā. 
	<Pretendents apliecina prasības izpildi.>

	3.14.
	Privātā neatliekamā palīdzība.
	<Pretendents apliecina prasības izpildi un, ja nepieciešams, apraksta, kā pakalpojums tiks nodrošināts.>
<Pretendents norāda piedāvāto apdrošinājuma summu par vienu izsaukuma reizi.>

	3.15.
	Profilaktiskā vakcinācija (gripa un ērču encefalīts) ne mazāk kā 70 EUR.
	<Pretendents apliecina prasības izpildi un, ja nepieciešams, apraksta, kā tiks nodrošināta prasība.>
<Pretendents norāda piedāvāto apmaksājamo  summu>

	4.
	Stacionārā maksas palīdzība

	4.1.
	Ārstēšanās dienas un diennakts stacionārā,
 par katru diennakts stacionārā pavadīto dienu, par ārstnieciskajām manipulācijām un diagnostiskajiem izmeklējumiem.
Ārstēšanās paaugstināta servisa apstākļos, ja tādus nodrošina ārstniecības iestāde.
Mugurkaula, neiroķirurģiskās, mikroķirurģiskās, endoprotezēšanas ,  lāzeroperācijas  u.c operācijas.

Apmaksājamā  summa vienai apdrošinātajai personai par katru stacionēšanās  gadījumu  EUR 750,00 (septiņi simti piecdesmit euro 00 centi). Maksas stacionārā palīdzība bez cenrāža vienai dienai vai diennaktij.
	<Pretendents apliecina prasības izpildi.>

<Pretendents norāda piedāvāto apdrošinājuma summu EUR par stacionēšanās gadījumu.

	5.
	Papildpakalpojumi (BEZ  papildu maksas)

	5.1.
	Ambulatorā rehabilitācija, ieskaitot ārstniecisko masāžu vai manuālo terapiju, ūdens procedūras, ārstniecisko vingrošanu, fizikālās terapijas procedūras, bez skaita vai citiem ierobežojumiem.
Apdrošinājuma summa visā apdrošināšanas darbības laikā ne mazāk kā 90,00 EUR.
	<Pretendents apliecina prasības izpildi un, ja nepieciešams, apraksta, kā pakalpojums tiks nodrošināts.>
<Pretendents norāda piedāvāto apdrošinājuma summu EUR.>

	6.
	Līgumiestāžu pārklājums Latvijas teritorijā.

	6.1.
	Plašs līgumiestāžu skaits visā Latvijas teritorijā, iekļaujot pacienta iemaksu un maksas pakalpojumu pieejamību. Nopirktie maksas pakalpojumi līgumiestādēs tiek apmaksāti 100% apmērā.
	<Pretendents apliecina prasības izpildi un, ja nepieciešams, apraksta, kā pakalpojums tiks nodrošināts.>
<Pretendents norāda piedāvāto apdrošinājuma summu EUR.>

	7.
	Papildprogrammas, ko Pasūtītāja darbinieki pēc izvēles iegādājas par privātiem līdzekļiem

	7.1.
	Zobārstniecības pakalpojumi 50% apmērā - zobārsta vizīte un konsultācija, rentgeni, vietējā anestēzija, zobu ekstrakcijas, zobu terapeitiska labošana, plombēšana un zobu higiēnas pakalpojumi (vismaz divas reizes periodā). Apdrošinājuma summa vienai personai - ne mazāk kā 300 EUR.
Saņemtajiem pakalpojumiem netiek piemērots cenrādis
	<Pretendents apliecina prasības izpildi un, ja nepieciešams, apraksta, kā pakalpojums tiks nodrošināts.>
<Pretendents norāda piedāvāto apdrošinājuma summu EUR.>

	7.2.
	Medikamentu apmaksa, neiekļaujot neapmaksājamo medikamentu grupu, 50% apmērā - visi medikamenti, kas reģistrēti LR Zāļu reģistrā un kurus ir noteicis lietošanai ārsts. Apdrošinājuma summa vienai personai - ne mazāk kā 70 EUR.
Ja nav iekļauts pamatprogrammā, tad var tikt piedāvāts kā papildprogramma, ko Pasūtītāja darbinieki pēc izvēles iegādājas no privātiem līdzekļiem.
	<Pretendents apliecina prasības izpildi un, ja nepieciešams, apraksta, kā pakalpojums tiks nodrošināts.>
<Pretendents norāda piedāvāto apdrošinājuma summu EUR.>



Ar šo mēs apzināmies, ka:
1) tehniskajā un finanšu piedāvājumā norādītās cenas un apdrošinājuma limiti (summas vai procenti) tiks izmantoti piedāvājumu vērtēšanā un tiks norādīti piedāvājumu atvēršanas sanāksmes protokolā, ar kuru jebkurš pretendents ir tiesīgs iepazīties;
2) finanšu piedāvājumā iekļautās cenas un apdrošinājuma limiti tiks iekļauti apdrošināšanas polisē un paliks nemainīgas polises darbības laikā un nekādas citas pakalpojumu sniegšanas maksas nevar tikt piemērotas līguma darbības laikā. Šis nosacījums neattiecas uz gadījumu, ja pretendents apdrošinājuma polises darbības laikā ievieš jaunas pakalpojumu sniegšanas iespējas, kas nav norādītas tehniskajā un finanšu piedāvājumā.
 Ar šo mēs apstiprinām un garantējam sniegto ziņu patiesumu un precizitāti.
	Vārds, uzvārds
	Amats
	Paraksts
	Datums


2.pielikums
Nolikumam “Darbinieku veselības apdrošināšanas polišu iegāde”
(ID Nr.KN2024/5)
PIETEIKUMS DALĪBAI IEPIRKUMĀ
	
	

	
	

	
	

	1. Informācija par pretendentu
	

	Pretendenta nosaukums:
	__________________________________________________

	Reģistrācijas numurs:
	__________________________________________________

	Juridiskā adrese:
	__________________________________________________

	Faktiskā adrese[footnoteRef:1]): [1:  Ja atšķiras no juridiskās adreses] 

	__________________________________________________

	Tālruņa numurs:
	__________________________________________________

	E-pasta adrese:
	__________________________________________________

	Vispārējā interneta adrese:
	__________________________________________________

	2. Informācija par pretendenta kontaktpersonu
	

	Vārds, uzvārds:
	__________________________________________________

	Amats:
	__________________________________________________

	Tālrunis:
	__________________________________________________

	E-pasta adrese:
	__________________________________________________

	
	


3.	Ar šo mēs apliecinām dalību SIA “Ķekavas nami” rīkotajā iepirkumā Darbinieku veselības apdrošināšanas polišu iegāde (iepirkuma identifikācijas numurs KN2024/5), apstiprinām, ka esam iepazinušies ar iepirkuma noteikumiem un piekrītam visiem tajā minētajiem nosacījumiem, tie ir skaidri un saprotami, iebildumu vai pretenziju par tiem nav.
	Apliecinām, ka iesniegtā piedāvājuma derīguma termiņš ir 45 dienas no piedāvājumu iesniegšanas dienas.
	Apliecinām, ka mūsu rīcībā būs visi līguma izpildei nepieciešamie resursi.
4.	Informējam, ka, lai nodrošinātu mūsu kvalifikācijas atbilstību iepirkuma dokumentācijā noteiktajām prasībām, mēs iepirkuma izpildē iesaistīsim citas kompetentas personas[footnoteRef:2]: [2:  Ja nepiesaista citas kompetentas persona, 4.punkts nav jāpilda (drīkst dzēst)] 

	Nosaukums:
	_______________________________________________

	Reģistrācijas numurs:
	_______________________________________________

	Faktiskā adrese:
	_______________________________________________

	Kontaktpersona, tālruņa numurs:
	_______________________________________________

	Izpildei nododamā daļa un apjoms:
	_______________________________________________



Ar šo apliecinām, ka visa iesniegtā informācija ir patiesa un precīza:
Vārds, uzvārds, amats
Paraksts, Datums[footnoteRef:3] [3:  Parakstu un datumu neaizpilda, ja dokumentu paraksta ar drošu e-parakstu] 



